[ca] El present treball de recerca té el propòsit de mostrar els orígens de la funció de direcció i gestió de comptes, una especialitat professional característica de les agències de publicitat modernes, que tenen els seus inicis en l'últim terç del segle XIX. Per aquest motiu, s'indaga en les principals circumstàncies contextuals que van propiciar el naixement de la publicitat moderna i de les agències de publicitat, i s'exposa de quina manera van afavorir l'evolució d'aquestes companyies, l'aparició de l'especialització professional i, conseqüentment, de diferents perfils professionals. A finals del segle XIX, les agències de publicitat ja mostren una organització interna complexa i ofereixen diversos serveis publicitaris. El treball incideix especialment en les relacions i la dinàmica professional que s'estableix entre els anunciants, les agències i els mitjans, en el període d'estudi indicat, a objecte de mostrar com es va forjar la figura del professional de comptes. Així mateix, la tesi contempla com el desenvolupament de la publicitat moderna i la professionalització de les agències –en gran part afavorit per les necessitats d'extensió i intensificació de la distribució per part dels anunciants i, conseqüentment, per les seves noves necessitats de comunicació - es produeix en un context on ja trobem nombrosos exemples d'una nova mentalitat i forma de gestionar els negocis i on també es comença a veure la presència del màrqueting. A finals del segle XIX, ja es constata la presència d'uns especialistes que assumeixen gran part de les funcions pròpies dels professionals de comptes. A la dècada de 1910, i començaments dels anys 20, aquesta figura professional ja està definida i formalitzada i la seva presència es constata en algunes agències, en què, a més, ocupa una posició preferent en la seva estructura organitzativa.

[en] The purpose of this research work is to show the origins of the function of account management and administration, a characteristic professional specialisation of modern advertising agencies which arose in the last third of the 19th century. To do this, an examination is made of the main features of the context that gave rise to the emergence of modern advertising and advertising agencies, and a description is given of the way they favoured the evolution of these companies, the appearance of professional specialisation and, consequently, of different professional profiles. By the end of the 19th century advertising agencies already had a complex internal organisation and provided a variety of advertising services. This work focuses especially on the relationships and professional dynamics that developed among advertisers, agencies and the media in the period under study in order to show how the role of the accounts professional was gradually shaped. The thesis also looks at how the progress of modern advertising and the professionalization of the agencies –in large part brought about by the advertisers' need to expand and intensify their distribution and, consequently, by their new communication needs- took place in a context in which there already existed numerous examples of a new mentality and way of managing business, and in which marketing was starting to make its appearance. By the late 19th century the presence of specialists performing a large part of the functions typical of accounts professionals was already evident. By the 1910s and early 20s this professional role was already well-defined and formalised, and present in various agencies, in whose organisational structure, moreover, it occupied a prominent position.